[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 22.5.2006

SEK(2006) 633 endelig

FORELØBIGT FORSLAG TIL ÆNDRINGSBUDGET NR. 3 TIL DET ALMINDELIGE BUDGET FOR 2006

ALMINDELIG OVERSIGT OVER INDTÆGTER OVERSIGT OVER INDTÆGTER OG UDGIFTER EFTER SEKTION Sektion III - Kommissionen Sektion VIII Del B - Den Europæiske Tilsynsførende for Databeskyttelse

(forelagt af Kommissionen)

FORELØBIGT FORSLAG TIL ÆNDRINGSBUDGET NR. 3 TIL DET ALMINDELIGE BUDGET FOR 2006

ALMINDELIG OVERSIGT OVER INDTÆGTER OVERSIGT OVER INDTÆGTER OG UDGIFTER EFTER SEKTION Sektion III - Kommissionen Sektion VIII Del B - Den Europæiske Tilsynsførende for Databeskyttelse

Under henvisning til

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], særlig artikel 37,

forelægger Europa-Kommissionen hermed budgetmyndigheden det foreløbige forslag til ændringsbudget nr. 3 til 2006-budgettet på grundlag af nedenstående begrundelse.

INDHOLDSFORTEGNELSE

BEGRUNDELSE 4

1. Indledning 4

2. Sektion III (Kommissionen) 4

2.1. Den Europæiske Tilsynsmyndighed for GNSS 4

2.2. Det Europæiske Luftfartssikkerhedsagentur 6

2.3. Det Europæiske Agentur for Forvaltning af det Operative Samarbejde vedde Ydre Grænser 7

3. Sektion VIII Del B (Den Europæiske Tilsynsførende for Databeskyttelse) 8

SAMMENFATTENDE OVERSIGT EFTER UDGIFTSOMRÅDER I DEFINANSIELLE OVERSLAG 9

ALMINDELIG OVERSIGT OVER INDTÆGTER

OVERSIGT OVER INDTÆGTER OG UDGIFTER EFTER SEKTION

Den almindelige oversigt over indtægter og oversigten over indtægter og udgifter efter sektion fremsendes separat via SEI-BUD-systemet. En engelsk sprogudgave af den almindelige oversigt over indtægter og oversigten over indtægter og udgifter efter sektion er vedlagt som budgetbilag til orientering.

BEGRUNDELSE

1. INDLEDNING

Nærværende foreløbige forslag til ændringsbudget omfatter fire elementer, heraf tre ændringer af sektion III (Kommissionen) og en ændring af sektion VIII, del B (Den Europæiske Tilsynsførende for Databeskyttelse). Ændringerne indebærer:

- en forhøjelse af bevillingerne til Den Europæiske Tilsynsmyndighed for GNSS på grund af, at visse af fællesforetagendet Galileo's aktiviteter er overgået til Tilsynsmyndigheden

- en forøgelse af Det Europæiske Luftfartssikkerhedsagenturs personale for at tage hensyn til programmet for standardinspektioner

- en forøgelse af personalet ved Det Europæiske Agentur for Forvaltning af det Operative Samarbejde ved de Ydre Grænser

- en forhøjelse af de bevillinger under post B- 1 1 7 5 ”Udgifter til oversættelse og tolkning”, der er tildelt Den Europæiske Tilsynsførende for Databeskyttelse.

2. SEKTION III (KOMMISSIONEN)

2.1. Den Europæiske Tilsynsmyndighed for GNSS

Den Europæiske Tilsynsmyndighed for GNSS blev oprettet ved Rådets forordning (EF) nr. 1321/2004 af 12. juli 2004[2] om forvaltningsstrukturerne for de europæiske programmer for satellitbaseret radionavigation.

Tilsynsmyndighedens opgaver er udtrykkelig nævnt i artikel 2 i forordning nr. 1321/2004. Den er bl.a. koncessionsgivende myndighed over for den private koncessionshaver, som den indgår koncessionsaftalen med. Myndigheden er blevet etableret gradvis siden sommeren 2005 og vil være fuldt ud operationel i løbet af 2006.

Fællesforetagendet Galileo blev oprettet med henblik på udviklingsfasen, og dets levetid er tilpasset denne fase, som oprindelig skulle vare fra 2002 til og med 2005, men blev forlænget til 2008. I henhold til de gældende bestemmelser vil fællesforetagendet Galileo således ikke ophøre med sine funktioner førend ved udløbet af 2008, hvilket betyder, at dets levetid vil være ca. tre år længere end oprindelig planlagt.

Kommissionen mener, at en forlængelse af fællesforetagendets levetid ud over 2006 vil være unødvendig og kostbar, eftersom Tilsynsmyndigheden er i stand til i løbet af 2006 at overtage samtlige de aktiviteter, der nu udføres af fællesforetagendet.

Med henblik på at afvikle fællesforetagendet Galileo og give Tilsynsmyndigheden et retsgrundlag for at overtage de vigtigste af de aktiviteter, der nu udføres af fællesforetagendet, har Kommissionen iværksat procedurerne for ændring af de respektive forordninger.

De aktiviteter, der gradvis vil blive overdraget Tilsynsmyndigheden, er følgende:

- tilsyn med gennemførelsen af udviklingsfasen: den tekniske udvikling af systemet i kraft af en aftale, der skal indgås med Den Europæiske Rumorganisation

- forberedelsen af etablerings- og ibrugtagningsfasen samt driftsfasen og forhandling af koncessionsaftalen

- forskningsaktiviteter (6. og 7. F & U-rammeprogram). Både i programmets udviklingsfase, etablerings- og ibrugtagningsfase og driftsfase vil tilsynsmyndigheden skulle iværksætte eller finansiere talrige forskningsaktiviteter, dels for at definere eller udbrede kendskabet til de fremtidige anvendelser af satellitbaseret radionavigation, dels for at forberede den kommende generation af satellitter

- tilsyn med de videnskabelige aktiviteter, der gennemføres som led i det internationale samarbejde med bl.a. Kina og Israel

- aktiviteter, hvorved fællesforetagendet bringes til ophør, og som gennemføres efter den 31. december 2006.

Det skal bemærkes, at 2006-budgettet for Tilsynsmyndigheden, som det blev forelagt af Kommissionen i det foreløbige budgetforslag for 2006, af rent objektive årsager, herunder juridiske, ikke kunne afspejle denne situation.

Under disse omstændigheder er det nødvendigt, at Tilsynsmyndigheden inden udgangen af 2006 råder over de nødvendige midler, bl.a. personalemæssige, til at varetage fællesforetagendets opgaver.

Nærværende foreløbige forslag til ændringsbudget omfatter et personale, der for 2006 anslås til 39 ansatte (11 ansat i 2005, 9 ansat i første kvartal af 2006 og 19 ansat umiddelbart efter budgetmyndighedens vedtagelse af ændringsbudgettet). Denne vurdering er baseret på Tilsynsmyndighedens arbejdsprogram for 2006 og på en sammenligning med personalet i fællesforetagendet Galileo. Fællesforetagendet, som havde 43 ansatte ved begyndelsen af 2006, skal overdrage samtlige sine aktiviteter til Tilsynsmyndigheden, så snart denne er i stand til at varetage dem, og senest ved udgangen af 2006. Det er derfor absolut nødvendigt, at Tilsynsmyndigheden kan have sine 39 ansatte i funktion senest i tredje kvartal, så det bliver muligt at overdrage viden og aktiviteter til Tilsynsmyndigheden samtidig med den tilsvarende beskæring af fællesforetagendets personale indtil foretagendes fuldstændige afvikling i 2006, og uden at dette forstyrrer gennemførelsen af programmerne Galileo og EGNOS.

Den foreslåede forøgelse af personalet fra 20 til 39 højt kvalificerede medarbejdere medfører en forøgelse af lønudgifterne, men især også en forøgelse af udgifterne til rekrutteringen, som vil blive fremskyndet, hvilket indebærer yderligere bosættelsespenge og flytteudgifter. Der skal endvidere indkaldes kandidater fra alle medlemsstater til udvælgelsessamtaler med henblik på rekruttering.

Inden udgangen af 2006 bør Tilsynsmyndigheden råde over de finansielle midler, der er nødvendige for at kunne udføre de yderligere opgaver, der ikke oprindelig var forudset. Et yderligere budget på 3 050 000 EUR vil således være nødvendigt.

2.2. Det Europæiske Luftfartssikkerhedsagentur

Det Europæiske Luftfartssikkerhedsagentur (EASA) blev oprettet på grundlag af Europa-Parlamentets og Rådets forordning (EF) nr. 1592/2002 af 15. juli 2002[3] om fælles regler for civil luftfart og om oprettelse af et europæisk luftfartssikkerhedsagentur.

Agenturets opgaver er beskrevet i den nævnte forordnings artikel 5 og vedrører godkendelse af luftdygtighed og miljømæssige normer for luftfartøjer og for materiel, dele og apparatur, der er påmonteret disse luftfartøjer, certificering af organisationer, der er ansvarlige for design, fremstilling og vedligeholdelse af luftfartøjerne og af materiel, dele og apparatur, samt godkendelse af de organer og det personale, der deltager i disse opgaver.

Hvad angår tilsynet med medlemsstaternes og de administreredes overholdelse af fællesskabsretten fastslår forordningen:

- i artikel 45, at agenturet bistår Kommissionen med kontrol af anvendelsen af denne forordning og gennemførelsesbestemmelserne hertil ved at foretage standardinspektioner hos medlemsstaternes kompetente myndigheder og

- i artikel 16, stk. 4, at Kommissionen fastsætter agenturets arbejdsmetoder til udførelse af opgaverne vedrørende standardisering efter proceduren i artikel 54, stk. 2 (komitologi – rådgivende udvalg).

Til gennemførelse af artikel 16, stk. 4, vil Kommissionen i løbet af de kommende uger vedtage forordningen om de arbejdsmetoder, agenturet skal anvende til at gennemføre standardinspektioner. Forordningen vil få betydning for agenturets ressourcer på grund af udgifter til udannelse af dets eget personale og af det personale fra medlemsstaterne, der deltager i inspektionerne, og udgifter til det antal inspektører, der skal rekrutteres for at kunne udføre opgaverne.

I henhold til de regler, Kommissionen har foreslået, skal agenturet fremover fastlægge et program for standardinspektion, kriterierne for, hvilke kvalifikationer dets eget personale og det personale fra medlemsstaterne, der deltager i inspektionerne, skal have, samt tilrettelægge uddannelsen af dette personale. Desuden skal agenturet gennemføre inspektionerne og forelægge rapporter for de kontrollerede nationale myndigheder og for Kommissionen. Endelig skal agenturet godtgøre udgifter til tjenesterejser for både sine egne inspektører og de nationale myndigheders inspektører og for de nationale koordinatorer, der deltager i inspektionsholdene.

Den af Kommissionen foreslåede forordning vedrører agenturets arbejdsprogram for 2006.

Under disse omstændigheder er det nødvendigt, at Det Europæiske Luftfartssikkerhedsagentur inden udgangen af 2006 råder over de nødvendige midler, bl.a. personalemæssige, til at varetage de nævnte standardiseringsopgaver.

Nærværende foreløbige forslag til ændringsbudget omfatter et personale, der for 2006 anslås til 336 ansatte (328 planlagt ansat i 2006 og 8 yderligere ansatte rekrutteret umiddelbart efter budgetmyndighedens vedtagelse af ændringsbudgettet). Denne vurdering er baseret på EASA’s arbejdsprogram for 2006.

Den foreslåede forøgelse af det højt kvalificerede personale fra 328 til 336 ansatte medfører en stigning i udgifterne til lønninger, men især også en stigning i udgifterne til tjenesterejser.

Inden udgangen af 2006 bør Det Europæiske Luftfartssikkerhedsagentur råde over de finansielle midler, der er nødvendige for at udføre de yderligere opgaver, der ikke oprindelig var forudset. Et yderligere budget på 1 114 000 EUR vil således være nødvendigt.

De nødvendige bevillinger vil som led i en omfordeling inden for budgetmidlerne til politikområdet TREN, blive hentet fra budgetposten for transportsikkerhed (06 02 03).

2.3. Det Europæiske Agentur for Forvaltning af det Operative Samarbejde ved de Ydre Grænser

2006-budgettet for FRONTEX-agenturet, som det blev forelagt af Kommissionen i det foreløbige budgetforslag for 2006, var udarbejdet på grundlag af den finansieringsoversigt, der ledsagede forslaget til Rådets forordning om oprettelse af agenturet. De beløb, der blev anmodet om til driftsudgifter (afsnit 1 og 2) og aktionsudgifter (afsnit 3), udgjorde henholdsvis 2,314 mio. EUR og 7,440 mio. EUR, dvs. et samlet beløb på 9,754 mio. EUR.

I løbet af budgetproceduren blev der fremsat et ændringsforslag af Parlamentet, som bragte bevillingerne under afsnit 3 op på 9,440 mio. EUR. Fællesskabets bidrag til agenturet for 2006 beløber sig således til 11,754 mio. EUR. Antallet af midlertidigt ansatte fastholdes på 17 som anført i finansieringsoversigten.

På sit seneste møde den 24. marts 2006 vedtog bestyrelsen for FRONTEX-agenturet en ny stillingsfortegnelse og ændrede dermed budgettet for 2006.

Det skal understreges, at FRONTEX påbegyndte sine aktiviteter i efteråret 2005. Den foreslåede ændring er derfor baseret på de seneste erfaringer med driften af agenturet, bl.a. på et bedre kendskab til administrationsvilkårene.

Det anslås således, at driftsudgifterne vil udgøre 6,1 mio. EUR, og at det vil være nødvendigt med 28 midlertidige stillinger i 2006, dvs. en forøgelse med 11 stillinger. For ikke at øge Fællesskabets bidrag vil det derfor være nødvendigt at overføre 3,786 mio. EUR fra afsnit 3 til afsnit 1 og 2.

Hovedårsagen til anmodning om yderligere bevillinger til driftsudgifter er en undervurdering af behovet for personale til varetagelse af agenturets opgaver.

Uden denne ændring vil det ikke være muligt for agenturet at yde den nødvendige administrative støtte og at etablere de interne kontrolstrukturer, der kan sikre en korrekt forvaltning af aktiviteterne. De midlertidige stillinger (dvs. 37 % af det samlede personale) vil udelukkende blive anvendt til varetagelse af administrative opgaver.

Beregningen af personaleudgifter er baseret på, at rekrutteringen vil ske gradvis i løbet af 2006. Der blev således opslået 14 stillinger i slutningen af marts.

3. SEKTION VIII DEL B (DEN EUROPÆISKE TILSYNSFØRENDE FOR DATABESKYTTELSE)

Det samlede budgetbeløb for 2006 til Den Europæiske Tilsynsførende for Databeskyttelse udgjorde 3 583 833 EUR. Det omfatter en post B- 1 1 7 5 ”Udgifter til oversættelse og tolkning”, som var tildelt 112 491 EUR. Dette beløb var beregnet på grundlag af antallet af oversættelser i 2004 og begyndelsen af 2005; omfanget af oversættelser steg i løbet af andet halvår af 2005 og denne tendens ser ud til at fortsætte.

I henhold til den aftale om administrativt samarbejde, der blev undertegnet i juni 2004 af generalsekretærerne for Europa-Parlamentet, Rådet og Kommissionen og af Den Europæiske Tilsynsførende for Databeskyttelse, udføres oversættelsesarbejdet af Rådet. I juli 2005 blev der indgået en aftale mellem tjenestegrenene med henblik på at fastsætte de konkrete procedurer for samarbejdet, bl.a. betalingen for oversættelserne, som svarer til hvad Oversættelsescentret i Luxembourg forlanger. På dette grundlag og forudsat, at den tilsynsførende foretager en planlægning af anmodningerne om oversættelse, vil betalingen være 61,5 EUR pr. side. Den Europæiske Tilsynsførende for Databeskyttelse skal bestræbe sig på at begrænse antallet af oversættelser til et absolut minimum, dvs. oversættelse til to sprog af webstedet og informationsbrevet; oversættelse af årsberetningen til de 19 andre officielle sprog; svar til borgerne på deres eget sprog; oversættelse af den tilsynsførendes udtalelser om lovgivning til 19 sprog med henblik på offentliggørelse i Den Europæiske Unions Tidende.

I 2005, da det foreløbige budgetforslag for 2006 blev opstillet, havde Den Europæiske Tilsynsførende for Databeskyttelse endnu ikke eksisteret i to år. Da der var tale om et nyt organ under opbygning havde der endnu ikke været et grundlag for at udarbejde et overslag for organet. På det givne tidspunkt var produktionen af dokumenter stadig begrænset og den tilsynsførende, der endnu ikke havde gennemført en fuldstændig operationel cyklus, havde ikke noget sammenligningsgrundlag for at kunne udarbejde et budget.

På nuværende tidspunkt kan det mere præcist vurderes, hvor stor oversættelsesmængden vil være, lige som de tilsvarende udgifter kan fastslås. Derfor stilles der forslag om et ændringsbudget for 2006; bevillingerne under post B- 1 1 7 5 "Udgifter til oversættelse og tolkning” forventes at stige fra 112 491 EUR til 667 036 EUR i 2006.

SAMMENFATTENDE OVERSIGT EFTER UDGIFTSOMRÅDER I DE FINANSIELLE OVERSLAG

Finansielle overslag Udgiftsområde / underudgiftsområde | Finansielle overslag 2006 | 2006-budgettet inkl. FFÆB nr. 1* - 2/2006 | FFÆB nr. 3/2006 | 2006-budgettet inkl. FFÆB nr. 1 - 3/2006 |

|FB |BB |FB |BB |FB |BB |FB |BB | |1. LANDBRUG | | | | | | | | | |- Landbrugsudgifter |44 847 000 000 | |43 279 720 000 |43 279 720 000 | | |43 279 720 000 |43 279 720 000 | |- Udvikling af landdistrikter og ledsageforanstaltninger |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |I alt |52 618 000 000 | |51 050 720 000 |50 991 020 000 | | |51 050 720 000 |50 991 020 000 | | Margen | | |1 567 280 000 | | | |1 567 280 000 | | | 2. STRUKTURFOR-ANSTALTNINGER | | | | | | | | | |- Strukturfondene |38 523 000 000 | |38 522 922 880 |32 134 099 237 | | |38 522 922 880 |32 134 099 237 | |- Samhørighedsfonden |6 094 000 000 | |6 032 082 110 |3 505 500 000 | | |6 032 082 110 |3 505 500 000 | |I alt |44 617 000 000 | |44 555 004 990 |35 639 599 237 | | |44 555 004 990 |35 639 599 237 | | Margen | | |61 995 010 | | | |61 995 010 | | | 3. INTERNE POLITIKKER |9 385 000 000 | |9 387 512 774 |8 904 016 732 |+3 050 000 |+3 050 000 |9 390 562 774 |8 907 066 732 | | Margen | | |12 285 815 | | | |9 235 815 | | | 4. FORANSTALTNINGER OVER FOR TREDJELANDE |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Margen | | |-275 000 000 | | | |-275 000 000 | | | 5. ADMINISTRATION |6 708 000 000 | |6 656 369 817 |6 656 369 817 |+554 545 |+554 545 |6 656 924 362 |6 656 924 362 | | Margen | | |51 630 183 | | | | 51 075 638 | | | 6. RESERVER |458 000 000 | |458 000 000 |458 000 000 | | |458 000 000 |458 000 000 | |- Garantireserve |p.m. | |229 000 000 |229 000 000 | | |229 000 000 |229 000 000 | |- Reserve til nødhjælp |p.m. | |229 000 000 |229 000 000 | | |229 000 000 |229 000 000 | | Margen | | |p.m. | | | |p.m. | | | 7. FØRTILTRÆDELSESSTØTTE |3 566 000 000 | |2 572 159 038

|2 984 409 038

| | |2 572 159 038

|2 984 409 038

| | Margen | | | 1 085 400 000 | | | | 1 085 400 000 | | |8. KOMPENSATION |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Margen | | | 499 668 | | | | 499 668 | | | I ALT | 123 695 000 000 |119 292 000 000 |121 297 266 951 |112 075 965 076 |+3 604 545 |+3 604 545 |121 300 871 496 |112 079 569 621 | | Margen | | |2 504 090 676 |7 322 392 551 | | |2 500 486 131 |7 318 788 006 | | * I FFÆB nr. 1 er beløbet til EUSF opført ud over beløbene for udgiftsområderne 3 og 7, som fastsat i den interinstitutionelle aftale af 7. november 2002 (EFT C 283 af 20.11.2002).

[1] EFT L 248 af 16.9.2002, s. 1.

[2] EFT L 246 af 20.7.2004, s. 1.

[3] EFT L 240 af 7.9.2002, s. 1.